有唔少激進建制派傳媒，例如港人講地同hkg報都曾經被指散播假新聞，並且被中文維基百科列為唔可靠嘅資料來源。而立場接近激進建制派嘅傳媒人屈穎妍，亦曾經被點名批評，話佢作為新聞工作者，甚至作為大學傳理學系嘅兼職講師，但就其身不正，發表假新聞同仇恨言論，令香港嘅政治兩極化加劇，而twitter喺2019年8月移除咗唔少假帳戶同內容，當中唔少轉載咗屈穎妍嘅言論，亦正好證明呢啲對屈穎妍嘅批評。